Istočni Drvar

Istočni Drvar je općina u istočnoj Bosni i Hercegovini. Administrativno je dio Republike Srpske. Prije rata u Bosni i Hercegovini pripadala je općini Drvar. Pripadaju joj 3 naseljena mjesta sa ukupno 79 stanovnika: Potoci, Srnetica i Uvala. Administrativne funkcije se obavljaju u naseljenom mjestu Potoci, gdje je i sjedište općine. Geografija Općina se nalazi na području planina Klekovača i Srnetica pa je skoro čitava površina prekrivena šumom, uglavnom crnogoricom. Graniči sa općinama Drvar, Glamoč i Petrovac. Na području općine nema tekuće vode. Privreda Šumsko gazdinstvo "Klekovača-Potoci" upravlja i gazduje sa šumama i šumskim zemljištem na području općine Istočni Drvar, sa sjedištem u Potocima. Površina šuma i šumskog zemljišta je 7.943 ha, sa učešćem visokih šuma sa prirodnom obnovom 86%, šumskih kultura 4% i goleti podesnih za pošumljavanje 9%, i goleti nepodesnih za pošumljavanje 1%. Ovo šumskoprivredno područje je izuzetno bogato kvalitetnim šumama četinara (preko 70% područja) i po zalihama i prirastu po 1 ha znatno je iznad prosjeka. Djelatnost iskorišćavanja šuma je izuzeta iz Šumskog gazdinstva. U općini je urađeno preko tri i po kilometra asfaltnog puta, vodovod Srnetica – Potoci, u dužini od 11.000 m i dovedena pitka voda, i izgrađena distributivna vodovodna mreža za sva naselja. Takođe je izvršena elektrifikacija i doveden je dalekovod 10/20KV. Telefonska mreža funkcioniše preko SLL mreže (mobilne telefonije). Stanovništvo Nacionalni sastav stanovništva - općina Istočni Drvar Također pogledajte Spisak naseljenih mjesta u općini Istočni Drvar Lokalni izbori u Bosni i Hercegovini 2016 (Istočni Drvar) Reference Vanjski linkovi